Komission asetus (EY) N:o 2357/2002, annettu 27 päivänä joulukuuta 2002, muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun asetuksen (EY) N:o 517/94 mukaisesti vuodeksi 2003 vahvistettujen tekstiilejä koskevien kiintiöiden hallinnoimisesta



Virallinen lehti nro L 351 , 28/12/2002 s. 0045 - 0048



Komission asetus (EY) N:o 2357/2002, annettu 27 päivänä joulukuuta 2002, muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun asetuksen (EY) N:o 517/94 mukaisesti vuodeksi 2003 vahvistettujen tekstiilejä koskevien kiintiöiden hallinnoimisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94(1), sellaisena kuin se on viimeksi muutettuna asetuksella (EY) N:o 1309/2002(2), ja erityisesti sen 17 artiklan 3 ja 6 kohdan sekä 21 artiklan 2 ja 3 kohdan, sekä katsoo seuraavaa: (1) Asetuksella (EY) N:o 517/94 on vahvistettu tietyistä kolmansista maista peräisin olevien tiettyjen tekstiilituotteiden tuontiin sovellettavia määrällisiä rajoituksia, jotka jaetaan "ensimmäiseksi tullutta palvellaan ensiksi" -periaatteen mukaisesti. (2) Kyseisen asetuksen mukaan tietyissä olosuhteissa voidaan käyttää muita jakomenetelmiä, jakaa kiintiöitä osiin tai varata osa tietystä määrällisestä rajoituksesta hakemuksille, joiden tueksi esitetään todisteita aikaisemman tuonnin tuloksista. (3) Vuodeksi 2003 vahvistettujen kiintiöiden hallinnointia koskevat säännöt olisi hyväksyttävä ennen kiintiövuoden alkua, jotta kaupan jatkuvuus ei aiheettomasti häiriintyisi. (4) Aikaisempina vuosina hyväksytyt toimenpiteet, muun muassa ne, jotka sisältyvät komission asetukseen (EY) N:o 2538/2001(3), jolla vahvistetaan neuvoston asetuksella (EY) N:o 517/94 vuodeksi 2002 vahvistettujen tekstiilejä koskevien määrällisten kiintiöiden hallinnointia ja jakamista koskevat säännöt, ovat osoittautuneet tyydyttäviksi, ja vastaavat säännöt olisi tästä syystä vahvistettava vuodeksi 2003. (5) Jotta mahdollisimman monien talouden toimijoiden tarpeet saataisiin tyydytettyä, olisi aiheellista tehdä "ensimmäiseksi tullutta palvellaan ensiksi" -periaatteella toimivasta jakomenetelmästä joustavampi rajoittamalla tiettyyn enimmäismäärään kullekin toimijalle kyseisen menetelmän perusteella jaettavissa olevat määrät. (6) Kaupan jatkuvuuden ja kiintiöiden tehokkaan hallinnoinnin takaamiseksi toimijoiden olisi sallittava esittää vuonna 2003 ensimmäinen tuontilupahakemus samalle määrälle, jonka ne toivat maahan vuonna 2002. (7) Kiintiömäärien käyttämiseksi mahdollisimman tehokkaasti toimijan, joka on käyttänyt vähintään 50 prosenttia jo myönnetystä määrästä, olisi voitava anoa uutta määrää, sikäli kuin kiintiöissä on käyttämättömiä määriä. (8) Moitteettoman hallinnon varmistamiseen liittyvistä syistä tuontilupien voimassaoloajan olisi oltava yhdeksän kuukautta myöntämispäivästä, kuitenkin enintään vuoden loppuun. Jäsenvaltioiden olisi annettava lisenssejä vasta sen jälkeen, kun ne ovat saaneet komissiolta ilmoituksen siitä, että määrät ovat käytettävissä, ja ainoastaan jos asianomainen toimija voi osoittaa sopimuksen olemassaolon ja (ellei toisin ole nimenomaisesti säädetty) todistaa, ettei se ole jo saanut tämän asetuksen mukaista yhteisön tuontilupaa kyseessä olevien luokkien ja maiden osalta. Toimivaltaisilla kansallisilla viranomaisilla olisi kuitenkin oltava mahdollisuus jatkaa tuojien hakemusten perusteella kolmella kuukaudella ja enintään 31 päivään maaliskuuta 2004 niiden lisenssien voimassaoloaikaa, joihin sisältyvistä määristä vähintään 50 prosenttia on käytetty hakemuksen esittämisajankohtana. (9) Tässä asetuksessa säädetyt toimenpiteet ovat tekstiilikomitean lausunnon mukaiset, ON ANTANUT TÄMÄN ASETUKSEN: 1 artikla Tällä asetuksella vahvistetaan vuodeksi 2003 määrällisten kiintiöiden hallinnointia koskevat säännöt neuvoston asetuksen (EY) N:o 517/94 liitteissä III B ja IV mainittujen tiettyjen tekstiilituotteiden tuonnin osalta. 2 artikla Edellä 1 artiklassa tarkoitetut kiintiöt jaetaan "ensimmäiseksi tullutta palvellaan ensiksi" -periaatetta noudattaen siinä järjestyksessä kuin komissio on vastaanottanut jäsenvaltioiden ilmoitukset yksittäisten toimijoiden hakemuksista määrille, jotka kunkin toimijan osalta eivät saa ylittää liitteessä mainittuja enimmäismääriä. Näitä enimmäismääriä ei kuitenkaan sovelleta toimijoihin, jotka vuotta 2003 koskevan ensimmäisen hakemuksensa yhteydessä voivat kunkin asianomaisen luokan ja kunkin asianomaisen kolmannen maan osalta osoittaa toimivaltaisille kansallisille viranomaisille vuodeksi 2002 saamiensa tuontilisenssien perusteella, että ne ovat tosiasiallisesti tuoneet suuremman määrän kuin kullekin luokalle vahvistetut enimmäismäärät. Toimivaltaiset viranomaiset voivat näiden toimijoiden osalta hyväksyä enintään tuontimäärän, joka vastaa samasta kolmannesta maasta vuonna 2002 tuotua samaa luokkaa koskevaa määrää, edellyttäen että kiintiöstä on käyttämättä riittävä määrä. 3 artikla Maahantuojat, jotka ovat käyttäneet vähintään 50 prosenttia tämän asetuksen mukaisesti niille myönnetystä määrästä, voivat esittää uuden samaa luokkaa ja samaa alkuperämaata koskevan hakemuksen määrille, jotka eivät ylitä liitteessä mainittuja enimmäismääriä. 4 artikla 1. Toimivaltaiset kansalliset viranomaiset voivat ilmoittaa komissiolle tuontilupahakemuksiin sisältyvistä määristä alkaen 3 päivästä tammikuuta 2003 kello 10.00 Brysselin aikaa. 2. Toimivaltaiset kansalliset viranomaiset myöntävät tuontilupia vasta sen jälkeen, kun komissio on ilmoittanut, että määriä on käytettävissä asetuksen (EY) N:o 517/94 17 artiklan 2 kohdan mukaisesti. Ne myöntävät lupia ainoastaan, jos toimija a) osoittaa, että tavaroiden toimittamista koskeva sopimus on olemassa; ja b) todistaa kirjallisesti, että kyseisten luokkien ja maiden osalta i) se ei ole vielä saanut tuontilupaa tämän asetuksen nojalla; tai ii) se on saanut luvan tämän asetuksen nojalla, mutta on käyttänyt kyseessä olevista määristä vähintään 50 prosenttia. 3. Tuontiluvat ovat voimassa yhdeksän kuukautta myöntämispäivästä, kuitenkin enintään 31 päivään joulukuuta 2003. Toimivaltaiset kansalliset viranomaiset voivat kuitenkin maahantuojan pyynnöstä pidentää kolmella kuukaudella sellaisten lupien voimassaoloaikaa, joihin sisältyvistä määristä vähintään 50 prosenttia on käytetty pyynnön esittämisajankohtana. 5 artikla Tämä asetus tulee voimaan 1 päivänä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä joulukuuta 2002. Komission puolesta Pascal Lamy Komission jäsen (1) EYVL L 67, 10.3.1994, s. 1. (2) EYVL L 192, 20.7.2002, s. 1. (3) EYVL L 341, 22.12.2001, s. 73. LIITE Asetuksen (EY) N:o 2357/2002 2 artiklassa tarkoitetut enimmäismäärät >TAULUKON PAIKKA>